
Baada ya jarida la Billboard kumtaja kuwa msanii pekee wa afrika kuwa na watazamaji wengi kwenye mtandao wa Youtube msanii nguli nchini Diamond Platnumz ametoboa siri ya mafanikio yake hayo. Katika ujumbe aliotuma kwenye ukurasa wake mtandao wa Instagram Diamond amesema hakuna kinachoshindikana kama mtu akifuata siri yake hiyo. “Fanya kazi kwa bidii..muombe Mungu na kuwa na mawazo chanya muda wote hii ndo siri” ameandika Diamond huku akiwela picha ya kuonyesha mafanikio yake ya kutajwa na jarida la Billboard. Mtandao wa Billboard ndio mtandao na jarida maarufu zaidi duniani lililojikita kwenye kutaja chati mbali mbali za wasanii inaelezwa kuwa msanii kutajwa kwenye jarida hilo ni mafanikio makubwa kwani huongeza mauzo ya kazi zake na idadi ya mashabiki kutokana na wingi wa watu wanaofuatilia jarida hilo duniani kote.